|  |
| --- |
| Til den det måtte angå |

Attest

Viktor Varland, født 04.05.1986, har vært engasjert som konsulent i Gjensidige i perioden 2013-08 til 2015-08.

Viktor har arbeidet som grensesnittutvikler på flere store og forretningskritiske prosjekter, men mitt møte med Viktor har vært gjennom utviklingen av det vi internt omtaler som «GJEFF» - Gjensidige Frontend Framework.

Som en del av prosjektet «Nye innloggede» sider, hvor Viktor var front-end, hadde han ideen til og utviklet det som skulle bli starten på GJEFF. Rammeverket kombinerer blant annet «Atomic Design» som designrammeverk med AngularJS, jQuery, Bootstrap 3, Bower, NodeJS og Jenkins.

Viktor har vært helt instrumentell i arbeidet med å bygge opp GJEFF, og automatisk blitt alle utvikleres «Go-to guy» for alle spørsmål relatert til bruk av rammeverket, teknisk rådgivning og oppsyn av en høy kodekvalitet. GJEFF har gjort det mulig for oss å sentralisere all front-end, og på den måten bli i stand til å kunne rulle den ut på digitale løsninger i alle landene vi opererer i. Rammeverket oppleves som et svært nyttig verktøy for både utviklere og designere – og gjør arbeidet både enklere, billigere og morsommere

I tillegg til å være en sterkt strukturert og effektiv utvikler, er Viktor også svært behagelig å samarbeide med. Han har passet perfekt inn i vårt tverrfaglige team, og får de beste skussmål fra både designere, konseptutviklere forretningsutviklere, nettredaktører, utviklere og ledere.

Vi gir Viktor Varland våre beste anbefalinger, og ønsker ham lykke til videre.

Vennlig hilsen

Torstein Aas-Hansen

Redaktør og avdelingsleder for eksterne portaler

Mobil: 902 64 168

E-post: torstein.aas-hansen@gjensidige.no